## Eesti Kulturismi ja Fitnessi Liidu juhatuse koosoleku protokoll nr. 6

### Aeg: 10.november 2017 kell 14:00

**Osalesid:**

Ergo Metsla

Erik Jässi

Õnnela Raudsepp

Ramil Lipp

Aldur Partasjuk

Siim Kelner

Janika Koch-Mäe

Eleri Reinart

**Koosolekut juhataja**: Ergo Metsla

**Koosolekut protokollija**: Eleri Reinart

### Sissejuhatus:

Koosolekut alustas koosoleku juhataja, President Ergo Metsla ning palus, et koosoleku vältel ei läheks keegi juhatuse liikmetest isiklikuks. Lisaks palus Ergo Metsla kõigil juhatuse liimetel meeles pidada ja arvestada tänasel koosolekul sõna võttes ja alati ka tulevikus kahte olulist printsiipi:

1. et juhatuse liige ei esinda selles kogus mitte iseennast ja oma ambitsioone vaid ta esindab ja arvestab teda juhatusse valinud kõigi 14 liikmesklubi huvisid.
2. Juhatuse liige seisab samal ajal ka sportlaste huvide eest, kuna Liit on klubide poolt loodud esmajoones spordi arendamiseks.

Juhatuse liige Aldur Partasjuk ei nõustunud sellega ja ta palus protokolli kirjutada oma seisukoha, et Ergo väljatoodud teine punkt on vastuolus põhikirjaga ning alaliit esindab spordiklubide huve ning sportlased peaksid lahendama oma probleemid klubidega ise. Aldur lisas, et peaksime alaliidu töös lähtuma järgmiselt: kõigepealt alaliit – seejärel spordiklubi ning seejärel sportlane.

Seejärel palus Ramil Lipp protokolli kirjutada, et 2017. aasta maailmakongressil IFBB presidendi Rafael Santonja peetud kõnes tõi mees välja pidevalt sportlaseid, kui IFBB liikmeid, mitte riike, spordialaliite ega klubisid.

Ergo Metsla palus ka peasekretäri kohusetäitjal Õnnela Raudseppal oma otsuste ja sõnavõttude juures juhatusele selgelt välja tuua, kas Õnnela räägib juhatuse liikme või peasekretäri seisukohalt.

Erik Jässi tegi ettepaneku liikuda edasi koosoleku päevakorraväliselt ning alustada kiiretest/jooksvatest asjadest ning seejärel strateegilistest küsimustest.

* Kõik olid nõus ja kellelgi polnud esitada vastuväiteid.

1. **Põhikirja punkt 26. küsimused ja arutelu**

**Arutati:**

* Põhikirjas pole punkti 26. sellisel kujul mida üldkogu otsustas
* Üldkogu protokoll saadeti klubide esindajatele ja osaliselt juhatuse liikmetele laiali ning kellelgi ei olnud vastuväiteid
* Leiti, et asi on jäänud “kahe silma vahele”. Arutati, et kellel lasub vastutus.
* Üldkoosolekule esitati pühikirja punkt teisiti, kui eelnevalt juhatuse kirjavahetuses kokku sai lepitud ja seega võttis üldkoosolek punkti vastu teisiti, kui on see oleks pidanud olema. Punkti mõte oli välistada olukord, kus ühest klubist esindab juhatust rohkem kui 1 juhatuse liige ning praegune juristi koostatud sõnastus ei vasta vastuvõetud punkti mõttele

Põhikirjas käesoleval hetkel sätestatu:

26. Juhatuse liikmete kandidaadid esitatakse üldkoosolekule valimiseks liikmesklubide poolt. Liikmesklubide poolt esitatavate kandidaatide arv ei ole piiratud, kuid iga liikmesklubi poolt esitatud kandidaatide hulgast saab täitmisel olevate juhatuse liikme kohtade piires valituks osutuda ainult üks juhatuse liikme kandidaat, välja arvatud p 27 viimases lauses sätestatud erandjuhul. Seejuures lähtutakse kandidaatide paremusjärjestuse kindlaksmääramisel põhikirja p 27 esimeses lauses sätestatust.

Vana põhikirja redaktsioonina Ergo Metsla poolt 21.07.2017 välja pakutud sõnastus:

PARANDUS 4:

27. Liidul on juhatus, mis seda juhib ja esindab. Liidu juhatuse liikmete arv on 3 kuni 9. Juhatus valitakse neljaks aastaks . Juhatuse liige peab olema teovõimeline füüsiline isik. Vähemalt pooled liidu juhatuse liikmed peavad olema isikud, kelle elukoht on Eestis. Juhatuse liikmete kandidaadid esitatakse üldkogule valmiseks liikmesklubide poolt. Liikmesklubide poolt esitatud kandidaatide arv ei ole piiratud, kuid juhatusse ei saa kuuluda rohkem kui ühe klubi, kui juriidilise isiku, esindaja.

**Otsustati:**

* Võtta üldkoosolekul päevakorda.

1. **Sularaha käsitlemise kord**

**Arutati:**

Kas käsitleda sularaha või ei. Räägiti läbi peamised kohad, kus on vaja sularaha käsitleda ning leiti, et enamasti toimub see vaid piletimüügis (sisse tulev) või IFBB osavõtumaksude tasumisel (välja minev).

Sularaha käsitlemise kord tuleb lisada raamatupidamise sise-eeskirjadesse.

**Otsustati:**

* Sularaha käitlemine toimub eranditult vaid läbi kuluaruande. Kassa jääk on iga päeva lõpuks 0.
* Peasekretär/peasekretäri kohusetäitja leiab inimese(d), kes aitavad täiendada raamatupidamise sise-eeskirju.

1. **Ott Kiivikase võistlemine Eesti Meistrivõistlustel.**

**Arutati:**

Juhatus on teinud EKFLi põhikirjale vastuolulise otsuse, lubades Ott Kiivikasel vahetada klubi perioodil, kui see ei ole ette nähtud. (Kiivikas on selleks teinud avalduse nii klubidele kui ka alaliidule.) Üldkoosoleku otsust on rikutud ning sellest lähtudes peab President Ergo Metsla vajalikuks võtta vastutus ning kutsuda kokku üldkoosolek, et põhjendada juhatuse üleastumist üldkoosoleku otsusest.

**Otsustati:**

Kutsuda kokku võimalikult kiirelt (kuid mitte hiljem kui 2017. aasta jooksul) üldkoosolek.

1. **Järgmise üldkoosoleku teemad**

Eelmisest punktist lähinduvalt võeti vastu otsus kutsuda kokku üldkoosolek ning pandi paika järgmised punktid:

1. Juhatuse liikmete põhjendus põhikirja rikkumise eest üldkoosoleku liikmetele
2. Põhikirja muutmine ning p. 26 üle vaatamine
3. Eelmise punkti 26. otsusest lähtuvalt viia juhtimine põhikirjaga vastavusse
4. Tuua üldkoosoleku ette ettepanek muuta põhikirja punkti 27, kus peasekretär ei saa olla juhatuse liige.
5. Muud jooksvad teemad + täiendada päevakorda
6. **Juhatuse esimehe, ase-esimehe, peasekretäri töökava**

**Arutati:**

Juhatuse esimehe, ase-esimehe, peasekretäri tööülesanded ja statuut on lahti kirjutamata. Seda tuleb teha kiiremas korras, et saaks alaliidu tööga edasi liikuda.

**Otsustati:**

1. Koostada statuudid ning teha juhatusele ettepanek hiljemalt 30.11.2017

* Juhatuse esimehe statuut – Erik ja Ergo
* Juhatuse ase-esimehe statuut – Erik ja Ergo
* Komisjonide täpsed tööülesanded – Õnnela
* Peasekretäri täpsed tööülesanded lisaks olemasolevale ametijuhendile – Ramil (vastutav) ja Eleri
* Esialgne aastaplaan – Ramil

Ergo Metsla tegi avalduse, et kui juhatus ei suuda siinkohal tähtajaks töökavasid koostada ning nendes üksmeelele jõuda, siis tuleb kokku kutsuda üldkoosolek ja kogu juhatusel tagasi astuda

1. **Komisjonide töö**

Arutati: Tuleb luua komisjonid. Erik Jässi arvab, et oleme komisjonide-teemaga kiirustanud

Aldur Partasjuk arvab, et ei ole.

Eleri Reinart tegi ettepaneku seoses komisjonidega, et igas komisjonis peaks olema vähemalt 1 juhatuse liige.

Otsustati: Komisjonide teema võetakse arutlusele järgmisel juhatuse koosolekul. Komisjonide täpsete tööülesannete ettepanek tuleb juhatusele esitada 30.11.

1. **Kutsekomisjon**

Arutati: Kutsekomisjon on EKFL-i toimiv komisjon. Kutsekomisjoni esinaine andis tehtud tööle järgmise hinnangu: “komisjoni moodustamisega on kiirustatud, kuid kõigega on hakkama saadud”. Juhatuse üldine seisukoht on, et kutsekomisjon on loodud ning sellega tuleb edasi minna.

Eleri Reinart tegi kutsekomisjoni esinaisele ettepaneku esitada kauaaegne kutsekomisjoni liige Marek Morozov taas liikmeks ning palus sellele mõelda.

Siim Kelner tegi soovitas Marek Morozovile, kui kauaaegsele aktivistile pakkuda võimalust osaleda mõne teise komisjoni töös.

1. **Vahekohus**

Arutati: teema on poolik ning ettekanne selle kohta tehakse järgmisel koosolekul.

1. **Klubi esindajad ja koordinaatorid**

Arutati: Kas klubi esindajad on pädevad tegema klubi nimel otsuseid ning esindama ennast klubikoordinaatoritena.

Otsustati: Nõuda klubi juhtidelt kirjalikku kinnitust (e volitust) klubi koordinaatorite ja klubi esindajate kohta. Volituse muutmiseks tuleb koostada kindlad protsetuurireeglid.

1. **Ümarlaud**

**Arutati**: Kutsuda kokku kõik soovijad ning teha ümarlaua võtmes kohtumine.

**Otsustati:** Arutada teemat edasi järgmisel koosolekul.

1. **Adams programmiga liitumine**

**Arutati:** Siim Kelneri järgmised argumendid Adams programmiga liitumiseks olid äärmiselt veenvad:

* Iga EOK alaliit peab Adams programmiga liituma
* Rahvuskoondisesse kuuluvad sportlased eeskätt peavad olema Adams programmiga liitunud
* Adams programmiga mitte-liitumine on/võib olla karistatav.

**Otsustati:** Liituda Adams programmiga. Peasekretäri kohusetäitja saadab hiljemalt 30.11 laiali tingimused täitmiseks ning järgmisel koosolekul teeb juhatus vajalikud toimingud.

1. **EKFL Arengukava**

Arengukava töögruppi kuuluvad: Ergo Metsla, Erik Jässi, Õnnela Raudsepp, Eleri Reinart, Ramil Lipp, kes koostavad EKFL-i arengukava. Esialgne arengukava on Ergo Metslal ka valmis ning selle saadab ta juhatusele laiali hiljemalt 30.11.

1. **Peasekretäri valimine.**

**Arutati ja otsustati:** Peasekretäri kandidaadid vaatab üle ja intervjueerib selleks ette nähtud komisjon (eelnevalt moodustatud- Ramil Lipp, Ergo Metsla, Indrek Otsus)

1. **Reet Reimetsa, kui Eesti MV absoluutvõitja kulude katmine MM-l.**

Otsustati: Reet Reimetsa MM-iga seotud kulude katmine on vastuolus üldkoosoleku otsusega ning EKFL seda ei tee. Peasekretäri kohusetäitja saadab vastuse sportlasele. Aldur Partasjuk pakkus välja Reet Reimetsa MM kulude katmiseks alternatiivse lahenduse.

1. **Eleri Reinarti lähetamine MM-ile delegaadi ja kohtunikuna**

Otsustati: Eleri Reinart lähetatakse MM-ile kohtuniku ja delegaadina kuid sõiduga seotud kulutusi EKFL ei kata.

1. **Aastalõpugala**

Arutati: kokku kutsutake 100 inimest. Pidu toimub 10.12.2017 kell 17.00-23.00.

Rakvere Aqva Spas.

Otsustati:

Peokava, külaliste nimekirja, eelarve teeb valmis Õnnela Raudsepp ja saadab juhatusele laiali ASAP kuid mitte hiljem kui 20.11.

Ettepaneku parimate sportlaste nomineerimise osas ning muude tunnustuste ja autasude osas teeb Õnnela juhatusele hiljemalt 20.11.

Järgmine juhatuse koosolek toimub 10.12.2017 kell 14:00 Rakvere Aqva Spas.

*Varem pidid lahkuma juhatuse koosolekult Ramil Lipp, Erik Jässi, Janika Koch-Mäe, Siim Kelner, kes andsid volitusega oma sõna Ergo Metslale. Kõik esitasid oma kirjaliku volituse koosoleku juhatajale ja protokollile, kinnitades seda allkirjaga.*